Genikon je bil odgovoren za splošne davke, državne prihodke in sodišče za finančne spore. Kot tak je v veliki meri opravljal posle nekdanjega "comesa sacrarum largitionum", čeprav je izhajal iz splošnega oddelka pretorske prefekture. Prvi potrjeni genikon je bil menih Teodot, omenjen leta 692, čeprav je položaj obstajal verjetno že leta 626. Finančno ministrstvo je bilo od 7. do 12. stoletja eno od glavnih ministrstev Bizantinskega cesarstva. V obdobju Komnenov se je njegov pomen zmanjšal, v obdobju Angelov pa ponovno okrepil. Po opustošenju Konstantinopla v četrti križarski vojni leta 1204 in razpadu Bizantinskega cesarstva je položaj generalnega logoteta postal zgolj časten naziv, ki se je ohranil v Nikejskem cesarstvu. Po letu 1261 se je ponovno pojavil tudi pod Paleologi v obnovljenem Bizantinskem cesarstvu.